VENDIM
Nr. 165, datë 5.6.2026

[bookmark: _Hlk46135562]MBI MIRATIMIN E DISA NDRYSHIMEVE NË TREGUESIT E KRITEREVE STANDARDE TË CILËSISË SË SHËRBIMIT NË SISTEMIN E SHPËRNDARJES SË ENERGJISË ELEKTRIKE

[bookmark: _GoBack]Në mbështetje të neneve 7, pika 1; 16; 19, germat “h” dhe “j”, dhe nenit 20, germa “a”, të ligjit nr. 43/2015, “Për sektorin e energjisë elektrike”, të ndryshuar; të nenit 15, të “Rregullores për organizimin, funksionimit dhe procedurat e ERE-s”, miratuar me vendimin e Bordit të Entit Rregullator të Energjisë (ERE) nr. 96, datë 17.6.2016; Bordi i ERE-s, në mbledhjen e tij të datës 5.6.2026, pasi shqyrtoi relacionin e përgatitur nga Drejtoria e Monitorimit të Standardeve të Cilësisë, Sigurisë së Sistemit dhe Detyrimeve të Shërbimit publik dhe Drejtoria e Monitorimit të Tregut dhe Mbikëqyrjes së të Licencuarve, me nr. 1695/1 prot., datë 1.6.2026, “Mbi miratimin e disa ndryshimeve në treguesit e kritereve standarde të cilësisë së shërbimit në sistemin e shpërndarjes së energjisë elektrike”,
konstatoi se:
- Kuvendi i Shqipërisë në “Rezolutën për vlerësimin e veprimtarisë së Entit Rregullator të Energjisë për vitin 2024”, miratuar në datën 9.10.2025, ka rekomanduar marrjen e masave për rishikimin e rregullave dhe standardeve të cilësisë së shërbimit të ofruar nga operatorët e rrjetit, në kuadër të rritjes dhe përmirësimit të cilësisë për konsumatorët e energjisë elektrike.
- Bordi i ERE-s, me vendimin nr. 181, datë 10.11.2017, ka miratuar “Rregulloren për kriteret standarde të cilësisë së shërbimit të furnizimit dhe performancës së sigurisë së rrjetit të shpërndarjes së energjisë elektrike”, ndërsa me vendimin nr. 97, datë 7.4.2021, ka miratuar treguesit për kriteret standarde të cilësisë së shërbimit dhe performancës së sigurisë së rrjetit të shpërndarjes së energjisë elektrike për vitin 2021.
- Në zbatim të detyrimit për raportim, OSSH sh.a. ka përcjellë periodikisht të dhëna mbi standardet e cilësisë së shërbimit dhe performancës së rrjetit të shpërndarjes, nga të cilat rezulton trend përmirësues i treguesve kryesorë të cilësisë së shërbimit, ndërsa me shkresën nr. 2717/2 prot., datë 12.11.2025, ka bërë me dije edhe pritshmëritë për vijimin e këtij përmirësimi dhe procesin e hartimit të Kodit të Shpërndarjes.
- Në vijim, Bordi i ERE-s, me vendimin nr. 346, datë 29.12.2025, ka vendosur fillimin e procedurës për disa ndryshime në “Rregulloren për kriteret standarde të cilësisë së shërbimit të furnizimit dhe performancës së sigurisë së rrjetit të shpërndarjes së energjisë elektrike”, miratuar me vendimin nr. 181, datë 10.11.2017, dhe, me shkresën nr. 2865/8 prot., datë 30.12.2025, ka njoftuar palët e interesit, konkretisht: AAES (Shoqata Shqiptare e Furnizuesve të Energjisë Elektrike), MIE (Ministrinë e Infrastrukturës dhe Energjisë), ME (Ministrinë e Ekonomisë), Shoqatën e Mbrojtjes së Konsumatorit, AMK (Agjencinë e Mbrojtjes së Konsumatorit), DHTI (Dhomën e Tregtisë dhe Industrisë), AK (Autoritetin e Konkurrencës), AP (Avokatin e Popullit), Shoqatën “Konsumatori në Fokus”, Qendrën “Alert” dhe OSSH sh.a. (Operatorin e Sistemit të Shpërndarjes), duke u kërkuar komente dhe opinione mbi ndryshimet e propozuara.
- OSSH sh.a., me shkresën nr. 47/2 prot., datë 6.2.2026, protokolluar në ERE me nr. 604 prot., datë 10.2.2026, ka paraqitur propozimin e saj për treguesit e pritshëm të cilësisë për vitet 2026, 2027 dhe 2028, duke u bazuar në parashikimet e realizimit të Planeve të Investimeve dhe Mirëmbajtjes për vitet respektive. Nga shqyrtimi krahasues i propozimeve rezulton se treguesit SAIDI, SAIFI dhe Koha e Nevojshme për Rikthimin e Shërbimit pas Defektit (TM dhe TU), të propozuara nga OSSH sh.a., paraqesin përmirësim krahasuar me ato të propozuara në fillimin e procedurës, për rrjedhojë vlerësohet pranimi i tyre. Për sa i përket treguesit ENS, vlerësohet të mbahen në fuqi vlerat e propozuara në fillimin e procedurës (ENS 2026: 33.318 mwh; ENS 2027: 32.651 mwh; ENS 2028: 31.998 mwh), duke qenë se këto vlera synojnë një performancë më të mirë dhe nxisin operatorin e rrjetit drejt mirëmbajtjes dhe operimit efikas të sistemit të shpërndarjes. Gjithashtu, përveç treguesve të propozuara dhe argumentuar më lart, pjesa tjetër e treguesve të tabelës nr. 1, të aneksit të “Rregullores për kriteret standarde të cilësisë së shërbimit të furnizimit dhe performancës së sigurisë së rrjetit të shpërndarjes së energjisë”, mbeten të pandryshuar. Kjo dhe për faktin se këta tregues derivojnë nga Kodi i Rrjetit të Shpërndarjes. Me përgatitjen e Kodit të ri të shpërndarjes nga OSSH sh.a. dhe miratimin nga ERE, do të mundësohet dhe rishikimi i këtyre treguesve.
- AMK, në email-in e datës 12.1.2026, ka rekomanduar publikimin periodik të treguesve të performancës në mënyrë të kuptueshme për abonentët, përfshirjen e grupeve të gjera të interesit në procesin e konsultimit, si dhe zhvillimin e fushatave sensibilizuese lidhur me arsyet e lëvizjes së çmimeve dhe përmirësimit të cilësisë së shërbimit. Vlerësohet se këto rekomandime janë në parim të drejta dhe do të mbahen në konsideratë, ndërkohë që konstatohet se treguesit publikohen në faqen zyrtare të ERE-s, në seksionin “Buletini Informativ Mujor”; gjithashtu, OSSH sh.a. do të njoftohet për nevojën e publikimit transparent dhe të qartë të këtyre treguesve për konsumatorët. Në mënyrë që të akomodohet ky propozim në rregulloren respektive, publikimet do të shtohen në nenin 8 të rregullores duke shtuar një pikë të veçantë, respektivisht pikën 8.3 dhe për rrjedhojë, do të riemërtohet monitorimi, mbikëqyrja dhe publikimet.
- AAES-ja, ndër komentet e tjera, ka propozuar plotësimin e pikës 9.3, të nenit 9 të rregullores, duke shtuar parashikimin për kompensimin edhe të disbalancave negative. Vlerësohet se ky propozim plotëson një mungesë në rregullore, pasi dispozita aktuale parashikonte vetëm kompensimin e disbalancave pozitive. Furnizuesit, si palë përgjegjëse për balancim, ekspozohen ndaj kostove që lidhen si me disbalancat pozitive, ashtu edhe me ato negative. Pjesëmarrja gjithnjë e më e madhe e prodhuesve me përparësi në tregun e parregulluar krijon mundësinë për lidhjen e kontratave ndërmjet tyre dhe furnizuesve të licencuar që operojnë në treg. Për shkak të ndërprerjeve në rrjetin ku është i lidhur, prodhuesi mund të gjendet në pamundësi për të prodhuar energji elektrike. Si pasojë, furnizuesi që merr energjinë e këtij prodhuesi mbetet pa sasinë e nevojshme të energjisë për furnizimin e klientëve fundorë dhe ekspozohet ndaj disbalancave negative në tregun e balancimit të energjisë elektrike. Pranimi i propozimit të AAES-së për nenin 9, pika 3 të rregullores plotëson mekanizmin aktual të kompensimit të parashikuar në rregullore, i cili aktualisht mbulon vetëm rastet e disbalancave pozitive, duke përfshirë edhe mekanizmin për kompensimin e disbalancave negative; për rrjedhojë, propozimi i AAES-së pranohet dhe integrohet në rregullore. 
- AAES-ja ka propozuar, gjithashtu, riformulimin e pikës 10.1, të nenit 10 të rregullores, duke qartësuar mekanizmin e kompensimit, sipas të cilit OSSH sh.a. kompenson furnizuesin dhe, më pas, ky i fundit kompenson klientët fundorë në të njëjtën vlerë. Vlerësohet se ky propozim përbën një rregullim të arsyeshëm ligjor të dispozitës dhe nuk bie ndesh me interesin e palëve; gjithashtu, shoqëria OSSH sh.a., e njoftuar me shkresën nr. 2865/7 prot., datë 30.12.2025, nuk ka paraqitur kundërshtime lidhur me këtë propozim. 
- Propozimi i AAES-së, lidhur me pikën 10.3, të nenit 10 të rregullores, për të kushtëzuar kompensimin e klientëve fundorë me marrjen paraprake të kompensimit nga OSSH sh.a. ndaj Furnizuesit, është vlerësuar i papranueshëm, pasi do të penalizonte klientin fundor duke e bërë subjekt të pasojave që mund të vijnë nga vonesat apo mosmarrëveshjet ndërmjet OSSH sh.a. dhe Furnizuesit. Për rrjedhojë, paragrafi aktual, i cili parashikon kompensimin e klientit në faturën pasardhëse të energjisë elektrike, mbetet i pandryshuar, duke marrë në konsideratë edhe afatin 3-ditor të përcaktuar në nenin 8.4, të “Marrëveshjes për sigurimin e shërbimit të shpërndarjes së energjisë elektrike ndërmjet Operatorit të Sistemit të Shpërndarjes dhe Furnizuesit”. 
- Në kuadër të rishikimit të rregullores, konstatohet se kompensimi i klientëve fundorë, në rast të mosrespektimit të kritereve standarde të cilësisë së shërbimit, realizohet përmes marrëdhënies kontraktuale ndërmjet OSSH sh.a. dhe Furnizuesit, të rregulluar nga “Marrëveshja për sigurimin e shërbimit të shpërndarjes së energjisë elektrike”, e miratuar nga Bordi i ERE-s; për këtë arsye, pika 10.2, e nenit 10 harmonizohet me këtë akt kontraktual, me qëllim garantimin e qartësisë juridike dhe koherencës rregullatore në zbatimin e mekanizmit të kompensimit. 
- Gjithashtu, vlerësohet ndryshimi i paragrafit të fundit, të pikës 7.1, si dhe i pikave 7.3 dhe 7.4, të nenit 7, të rregullores, me qëllim përshtatjen e mekanizmit të rishikimit të treguesve të cilësisë së shërbimit me performancën reale të matur dhe të raportuar të sistemit të shpërndarjes.
- Rregullorja aktuale përmban dispozita që kanë humbur aktualitetin ose janë bërë të papërshtatshme për situatën operacionale aktuale, përfshirë nenin 6 dhe pikën 7.2, të nenit 7, të cilat parashikojnë afate, raporte apo kërkesa që nuk korrespondojnë më me zhvillimet e sektorit; për rrjedhojë, vlerësohet shfuqizimi i tyre.
Për gjithë sa më sipër, Bordi i ERE-s

VENDOSI:

1. Miratimin e disa ndryshime në “Rregulloren për kriteret standarde të cilësisë së shërbimit të furnizimit dhe performancës së sigurisë së rrjetit të shpërndarjes së energjisë elektrike”, miratuar me vendimin e Bordit të ERE-s nr. 181, datë 10.11.2017, të ndryshuar me vendimin nr. 97, datë 7.4.2021.
2. Ndryshimin e aneksit të rregullores në parametrat e reflektuar sipas tabelës së standardeve të cilësisë si vijon:
A. Treguesit e pritshëm të cilësisë së shërbimit për vitet 2026, 2027 dhe 2028:
[image: ]
3. Treguesit e cilësisë së shërbimit të miratuar me vendimin e Bordit të ERE-s nr. 181, datë 10.11.2017, të ndryshuar me vendimin nr. 97, datë 7.4.2021, që nuk përmenden në tabelën e pikës 2, nuk ndryshojnë.
4. Në “Rregulloren për kriteret standarde të cilësisë së shërbimit të furnizimit dhe performancës së sigurisë së rrjetit të shpërndarjes së energjisë elektrike”, miratuar në vendimin e Bordit të ERE-s nr. 181, datë 10.11.2017, të ndryshuar bëhen ndryshimet si vijon:
- Neni 6 i rregullores, shfuqizohet;
- Paragrafi i fundit, i pikës 7.1, të nenit 7, të rregullores, ndryshon dhe bëhet: “Nivelet e pritshme të performancës, siç miratuar nga ERE për vitin 2028, do të vihen në zbatim menjëherë dhe do të mbeten në fuqi, deri në rivlerësimin e këtyre standardeve nga ERE në funksion të performancës së matur, raportuar dhe ushtruar.”;
- Pika 7.2, e nenit 7, të rregullores, shfuqizohet;
- Pika 7.3, e nenit 7, të rregullores, ndryshon dhe bëhet: “OSSH sh.a. ose ERE me iniciativën e saj do të propozojë dhe ERE do të miratojë nivelin e lejuar të rishikuar të kritereve standarde të cilësisë së shërbimit në funksion të performancës së matur, raportuar dhe ushtruar.”;
- Pika 7.4, e nenit 7 të rregullores, ndryshon dhe bëhet: “Jo më vonë se njëherë në 3 vjet ERE do të rishqyrtojë performancën e arritur gjatë kësaj periudhe, do të rivlerësojë nivelet e pritshme të performancës dhe do të miratojë nivelin e lejuar të kritereve standarde të cilësisë së furnizimit dhe performancës së sigurisë së rrjetit në sistemin e shpërndarjes.”;
- Neni 8, i rregullores ndryshon dhe bëhet “Monitorimi, mbikëqyrja dhe publikimet”, si dhe shtohet pika 8.3 “OSSH sh.a. është e detyruar të publikojë periodikisht, në mënyrë transparente, të qartë dhe të kuptueshme për abonentët, treguesit e cilësisë dhe performancës së shërbimit të ofruar. OSSH sh.a. do të publikojë në faqen zyrtare të web-it treguesit e realizuar të cilësisë së shërbimit çdo tre muaj, ndërsa në muajin janar të vitit pasardhës do të publikojë treguesit vjetorë të cilësisë së shërbimit të realizuar për vitin pararendës”;
- Pika 3, e nenit 9 të rregullores, ndryshon dhe bëhet: “Në të gjitha rastet e ndërprerjeve të paplanifikuara, me përjashtim të ndërprerjeve të shkaktuara ose rezultatit të ekzistencës së forcës madhore, energjia e cila nominohet nga Furnizuesi por nuk shpërndahet nga OSSH për shkak të ndërprerjes, do të kompensohet nga OSSH, si më poshtë vijon: Operatori i Sistemit të Shpërndarjes do t’i paguajë Furnizuesit diferencën pozitive ndërmjet çmimit të kontratës/kontratave (në varësitë të kohëzgjatjes të ndërprerjes që afekton secilën kontratë furnizimi në mënyrë individuale) dhe çmimit të disbalancave pozitive të aplikuara nga OST.”. Në rast kur Furnizuesit i shkaktohen disbalanca negative Operatori i Sistemit të Shpërndarjes do t’i paguajë Furnizuesit diferencën pozitive ndërmjet çmimit të disbalancave negative të aplikuara nga OST dhe çmimit të kontratës/kontratave të furnizimit me klientët fundor (në varësi të kohëzgjatjes së ndërprerjeve që afekton secilën Kontratë Furnizimi në mënyrë individuale).
- Pika 10.2, e nenit 10, të rregullores, ndryshon dhe bëhet: “Kompensimi i klientëve fundor të lidhur në rrjetin e shpërndarjes, në rast të mosrespektimit të kritereve standarde të cilësisë së shërbimit të energjisë elektrike sipas përcaktimeve të kësaj rregulloreje, do të bëhet bazuar në përcaktimet e “Marrëveshjes për sigurimin e shërbimit të shpërndarjes së energjisë elektrike ndërmjet Operatorit të Sistemit të Shpërndarjes dhe Furnizuesit”, të miratuar nga Bordi i ERE-s.”.
5. Drejtoria e Monitorimit të Standardeve të Cilësisë Sigurisë së Sistemit dhe Detyrimit të Shërbimit Publik të njoftojë shoqërinë OSSH sh.a. dhe palët e interesit për vendimin e Bordit të ERE-s.
Ky vendim hyn në fuqi pas botimit në Fletoren Zyrtare.
Çdo palë e përfshirë në këtë procedurë mund t’i kërkojë ERE-s, brenda 7 ditëve kalendarike nga data e marrjes së vendimit, rishikimin e vendimit të Bordit në rast se ka siguruar prova të reja që mund ta çojnë Bordin në marrjen e një vendimi të ndryshëm nga i mëparshmi apo për gabime materiale të konstatuara. Për këtë vendim mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.
KRYETAR
Petrit Ahmeti

Energji e pa furnizuar ENSMWh

SAIDI Ore

SAIFI Numer

Koha e nevojeshme per 

riparimin e sherbimit pas 

nje defekti ne rrjetin e 

shperndarjes (TM + TU)

Ore (Total 

Rrjeti)

Urban Rural Urban Rural Urban Rural

TM 35 kV Ore 1.53 1.94 1.51 1.92 1.5 1.9

TM 20 kV Ore 1.26 1.59 1.25 1.58 1.24 1.56

TM 6 - 10 kV Ore 2.29 2.83 2.27 2.81 2.25 2.78

TU 0.4 kV Ore 0.94 1.1 0.93 1.09 0.93 1.08

Nominal  I Ulet  I Larte

230 V -10% 5%

400 V -10% 5%

6 000 V -5% 5%

10 000 V -5% 5%

20 000 V -5% 5%

35 000 V -5% 5%

110 000 V -5% 5%

1.62 1.61 1.59

33,318 32,651 31,998

36.07

21.72

35.35

21.28

34.64

20.86

Njesia Treguesit

VITET

2026 2027 2028

• Jo më shumë se 20 ditë pune për fuqi të instaluar deri në 10 kW ne TU.     

• Jo më shumë se 20 ditë pune për fuqi të instaluar 10-20 kW ne TU.           

• Jo më shumë se 20 ditë pune për fuqi të instaluar 21-50 kW ne TU.                                                    

• Jo më shumë se 60 ditë pune për fuqi të instaluar 50 100 kW ne TU.        

• Jo më shumë se 60 ditë pune per lidhje ne TM.

Koha e Nevojshme për 

Kërkesat për Lidhjet e Reja

Periudha e Njoftimit të 

Ndërprerjeve të Planifikuara 

në Sistemin e Shpërndarjes

72 ORË

Cilësia e Frekuencës (FQ)                         • Kufiri normal i operimit: 49.8 deri 50.2 Hz.

                        • Gjate çrregullimeve te sistemit: 48.0 deri 52.0 Hz. 

Cilësia e Tensionit (VQ)

Zgjidhja e Ankesave për 

Cilësinë e Tensionit.

30 ditë kalendarike.

Përqindja e Klienteve 

Aktualisht me Matës.

Përqindja e Klienteve Aktualisht me Matës është 100%, e numerit të 

klientëve.

Koha e Nevojshme për 

kryerjen e kontrollit të 

sistemit të matjes me 

5 ditë pune prej ditës së paraqitjes së Kërkesës.

Koha e Nevojshme për tu 

Përgjigjur Ankesave, që 

kanë lidhje me matjen. 

5 ditë pune prej ditës së paraqitjes së Ankeses. 

Koha e Nevojshme për të 

Rilidhur Klienteve të cilëve u 

është Ndërprerë Energjia 

Brenda 48 orësh, nga kryerja e pagesës së detyrimit dhe me 

kërkesë të Klientit.


